**НАЧИН ПРИХВАТАЊА ФИСКАЛНИХ ПОГОДНОСТИ**

Привредни субјекти у приватном сектору прихватају коришћење фискалних погодности и директних давања прописаних овом уредбом **подношењем Обрасца ППП-ПД са означеним датумом плаћања 04. јануар 2021. године.**

Дакле, прописана је прилично једноставна процедура, будући да није потребно подношење бројних образаца и доказа, већ је довољно да привредни субјект поднесе пореску пријаву за исплату зарада (Образац ППП- ПД), у коју ће, **у пољу 1.4 као датум плаћања да наведе 04. јануар 2021. године. Подношењем ове пријаве сматра се да је привредни субјект прихватио коришћење фискалних погодности и директних давања.**

Наглашавамо да подношењем Обрасца ППП-ПД на овај начин, привредни субјект прихвата **све** прописане мере, а не само одлагање пореза и доприноса на зараде. Другим речима, **овим поступком, поред одлагања пореза и доприниса на зараде, прихвата се и одлагање аконтација пореза на добит и аконтација пореза (и доприноса) по основу обављања самосталне делатности, као и директна давања минималне зараде из буџета.**

Привредни субјекти могу да користе фискалне погодности и директна давања прописана овом уредбом:за сва три месеца уколико Образац ППП-ПД из става 1. овог члана доставе до краја априла 2020. године; за два месеца уколико први пут Образац ППП-ПД из става 1. овог члана доставе до краја маја 2020. године и за један месец уколико први пут Образац ППП-ПД из става 1. овог члана доставе до краја јуна 2020. године**.**

Дакле, привредни субјект има право да се определи да ли жели да користи погодности за сва три месеца, или за краћи период. С тим у вези, уколико привредни субјект жели да користи погодности за сва три месеца, битно је да Образац ППП- ПД поднесе до краја априла.

Напомињемо да **ово правило важи како за обвезнике који одлагање пореза и доприноса на зараде користе за март, април и мај месец, тако и за оне обвезнике који користе одлагање за април, мај и јун месец.**

Дакле, привредни субјект има право да се определи да ли жели да користи погодности за сва три месеца, или за краћи период. С тим у вези, **уколико привредни субјект жели да користи погодности за сва три месеца, битно је да Образац ППП- ПД поднесе до краја априла.**

Напомињемо да **ово правило важи како за обвезнике који одлагање пореза и доприноса на зараде користе за март, април и мај месец, тако и за оне обвезнике који користе одлагање за април, мај и јун месец.**

Top of Form

Bottom of Form

Дакле, ако је привредни субјект исплатио (делимично или у целини) зараду за март пре 10. априла (пре ступања на снагу Уредбе), те користи одлагање доспелости пореза и доприноса почев од зараде коју исплаћује за април месец, треба образац ППП ПД (у којем обрачунава порез и доприносе на зараду за април) да поднесе најкасније до 30. априла.

Да привредни субјект не би изгубио право на коришћење мера потребно је да до истека три месеца од последње исплате минималне нето зараде из буџета (које се исплаћује у јулу 2020. године) не смањи број запослених за више од 10% у односу на број запослених који је имао на дан 15. марта 2020. године**.**